Diari Oficial de la Generalitat Valenciana


Sumari del DOGV 9901, del 25-07-2024 (2024/7586)

EXTRACTE de la Resolució de 22 de juliol de 2024, del director de l'Agència Valenciana de Foment i Garantia Agrària, per la qual es convoquen les ajudes al sector vitivinícola de la Comunitat Valenciana per a la promoció i la comunicació en mercats de tercers països recollides en la Intervenció Sectorial Vitivinícola.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9901

Data del DOGV
:   25-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7586

CVE
:   FOFX-R-2769-4186

Data del document
:   22-07-2024

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * ajuda pública
    * vi
    * producte agrícola

BDNS (identif.): 776438

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/776438)

Primer. Entitats beneficiàries

Podran sol·licitar les ajudes les empreses i entitats que s’indiquen en l’article 60 del Reial decret 905/2022, de 25 d’octubre, que tinguen el domicili fiscal a la Comunitat Valenciana.

Segon. Objecte

Ajudes al sector vitivinícola de la Comunitat Valenciana per a la promoció en mercats de tercers països, en l’àmbit territorial de la Comunitat Valenciana. L’àmbit, tipus d’accions i duració dels programes, tipus de beneficiaris, productes i països admissibles, així com els criteris d’admissibilitat dels programes, característiques de les accions i programes auxiliables, seran els establits en els articles 55 a 65 del Reial decret 905/2022, de 25 d’octubre.

Tercer. Bases reguladores

Reial decret 905/2022, de 25 d’octubre (BOE 257, 26.10.2022).

Quart. Quantia

Les ajudes regulades en la present convocatòria seran finançades pel FEAGA al 100 %, de conformitat amb el que disposa el Reial decret 905/2022, de 25 d’octubre, per a les ajudes al sector vitivinícola de la Comunitat Valenciana per a la promoció i comunicació en mercats de tercers països arreplegades en la Intervenció Sectorial Vitivinícola. La quantia global màxima definitiva de la convocatòria s’aprovarà i publicarà una vegada es conega el repartiment de fons que s’efectue en la corresponent Conferència Sectorial d’Agricultura i Desenvolupament Rural.

Quint. Termini de presentació de les sol·licituds

El termini de presentació de sol·licituds s’iniciarà l’endemà de la publicació de l’extracte de la convocatòria en el *Diari Oficial de la Generalitat Valenciana*  i conclourà el 13 de setembre de 2024.

  

València, 22 de juliol de 2024

Vicente Tejedo Tormo

Director de l'Agència Valenciana de Foment i Garantia Agrària